Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: [különösen a 14/1995. (III. 13.) AB határozat, ABH 1995,
Paragraph Index: 2357

[különösen a 14/1995. (III. 13.) AB határozat, ABH 1995, 82, 87.; a továbbiakban: Abh.] elfogadott és most megerõsített nézetet, amely a házasságnak egyedül nõ és férfi közötti tartós párkapcsolatot tekinti. Ez csak annyit jelent, hogy magam is úgy gondolom, a mai magyar uralkodó társadalmi morál szerint ez tényleg így van. Más kérdés, hogy a társadalom konvencionális morálja menyire helyes a kritikai morál szemszögébõl. Ebbõl következik, hogy a házasság alkotmányos fogalma változhat, sõt változnia kell, ha a társadalomban uralkodónak elfogadott házasság és családfelfogás megváltozik, melynek követése a törvényhozó feladata. Erre annál is inkább szükség van, mert a családjogi törvényhozás általában is a tapasztalatok szerint nehézkesen követi a család társadalmi változásait. 1.2. A házasság védelmének eszközei A házasság védelmének alkotmányjogilag három alapformája különíthetõ el. Az elsõ szerint a házasság alkotmányos védelme a házasság, mint jogintézmény létezését biztosítja: a törvényhozó a házasság intézményét nem szüntetheti meg. A második esetben a védelem erõsebb: a házasság védelme a házasság preferálását jelenti. Ez kizárja, hogy a jog a házassággal egyenértékûnek tekintse a házassághoz hasonló együttélési formákat. Az egyenértékûség itt a jogi hatások és státus azonosságát vagy erõs hasonlatosságát jelenti. A házasság ilyen védelme nem tekinti alkotmányellenesnek a házassághoz valamennyire hasonló (de házasságkötés nélküli) párkapcsolatokat, ha jogilag nem azonosak a házassággal. A harmadik, legerõsebb védelem a házasság jogi kizárólagosságával védi a házasság intézményét. Ez volt a törvényhozók általános felfogása a 19. században és jó ideig a

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes